पाएं अपने शहर की ताज़ा ख़बरें और फ्री ई-पेपरडाउनलोड करें
आवां में एक बार फिर से दिल झकझोर देने वाली घटना हुई है। तीन दिन में ही दो भाइयों की मौत हो गई है। तीन दिन पहले छोटे भाई की कोरोना से तो रविवार को बड़े भाई को सांस लेने में तकलीफ़ होने से मौत हो गई। मृतक बडा भाई भी कोरोना का संदिग्ध मरीज था। उनकी भी कुछ दिन से तबीयत ख़राब थी।
दोनों भाइयों की मौत से पूरा परिवार सदमे में है। वहीं आए दिन हो रही मोंतों से कस्बे के लोग भी दहशत में आ गए हैं। इससे पूर्व करीब तीन दिन पहले आवा में ही चंंदेल परिवार के भाइयों की 55 दिन के अंतराल में ही कोरोना से मौत हो चुकी है।
दोनों भाई थे टीचर, पिता भी है रिटायर्ड व तीसरा भाई भी टीचर
आवां में जो दो भाई तीन दिन में ही इस दुनियां को छोड़कर गए हैं, वे चार भाई थे। मरने वाले दोनां भाई टीचर थे। दो भाइयों की मौत के साथ ही अब दो भाई बचे हैं। अब जो दो भाई बचे हैं, उनमें से एक टीचर है। वहीं दूसरा भाई एडवोकेट है। इनके पिता रिटायर्ड शिक्षक हैं। मृतक छोटे भाई की पत्नी भी कोरोना पॉजिटिव है।
इन दिनों कोरोना की रफ्तार तेजी से बढ़ रही है। इसके चलते शहरों में ही नहीं गांव में भी बड़ी संख्या में लोग कोरोना पॉजिटिव हो रहे हैं। यही नहीं मौतों का सिलसिला भी जारी है। इनमें से कई कस्बों की स्थिति तो काफी दिल दहलाने वाली बन गई है।
इसमें से एक आवां कस्बा भी है, जहां 10 दिन में कोरोना से करीब 10 लोगों की मौत हो चुकी है। लोगों का कहना है कि जिन गांवों में कोरोना से ज्यादा मौत हो रही हैं, उनमें लोगों को बचाने के लिए अलग से ही सख़्ती बरतनी चाहिए। अब लापरवाही बरती तो और भी लोगों की जांच जा सकती है।
रामानंद प्रजापत (फाइल फोटो)।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hne_Deva zho_Hant eng_Latn